Navnet indikerer at det har vært en strand på stedet, og før 1796 lå Hammarstrand ved bredden av den daværende Ragundasjön, som i østre ende hadde det 35 meter høye fossefallet Storforsen, også kalt Gedungsen. For å gjøre det lettere å fløte tømmer begynte man å lage en kanal på sørsiden av fossen. Men vårflommen 6.-7. juni 1796 feide med seg hele kanalen og åpnet elva for det elveleiet den hadde før siste istid. På fire timer ble hele den 25 km lange Ragundasjön tømt for tre millioner kubikkmeter vann. Det gamle elveløpet og Gedungsen ble tørrlagt og kalles nå Döda fallet. Det er en av Sveriges største naturkatastrofer noensinne.